ΓΡΑΠΤΗ ΕΡΩΤΗΣΗ P-2815/01

υποβολή: Giuseppe Di Lello Finuoli (GUE/NGL) προς το Συμβούλιο

(3 Οκτωβρίου 2001)

Θέμα: Αφγανιστάν

Επίκειται, και μάλιστα θεωρείται αναπόφευκτη, μία στρατιωτική επίθεση των Ηνωμένων Πολιτειών κατά του Αφγανιστάν, των Ταλιμπάν και του Σαουδάραβα Μπιν Λάντεν, ως αντίδραση στην εγκληματική και τρομοκρατική επίθεση της 11ης Σεπτεμβρίου 2001 στην Νέα Υόρκη και την Ουάσιγκτον.

Η εν λόγω στρατιωτική επίθεση προκαλεί την έξοδο ενάμισυ εκατομμυρίου Αφγανών στις όμορες χώρες οι οποίες έχουν ήδη δεχθεί και άλλο ένα εκατομμύριο προσφύγων, απελπισμένων και αθώων θυμάτων, πρώτα του ρωσικού στρατού, ύστερα του θρησκευτικού φανατισμού των Ταλιμπάν και τώρα της αμερικανικής αντίδρασης.

Οι αμερικανικοί βομβαρδισμοί, όσο νοήμονες και αν είναι, θα πλήξουν κυρίως τον ανυπεράσπιστο αφγανικό λαό (ο οποίος δεν διαθέτει ούτε τα καταφύγια, ούτε τα μέσα άμυνας του Μπιν Λάντεν και των προστατών του Ταλιμπάν) και θα προκαλέσουν μόνον θύματα μεταξύ των πολιτών.

Η Ευρωπαϊκή Ένωση δεν μπορεί να έχει την συνείδησή της ήσυχη προσφέροντας μόνον ανθρωπιστική βοήθεια, ηπόσχεση περί της οποίας φαίνεται, μεταξύ άλλων, κατά την παρούσα στιγμή ως σιωπηρή συγκατάθεση για τους βομβαρδισμούς·

Επαναλαμβάνοντας την καταδίκη μας για την κάθε μορφής τρομοκρατία και την αποφασιστικότητά μας ναπερασπιστούμε τη ζωή και την αξιοπρέπεια οποιασδήποτε ανθρώπινης ύπαρξης -όπως ακριβώς αναφέρεται και στον προσφάτως θεσπισθέντα Χάρτη των θεμελιωδών δικαιωμάτων των ευρωπαίων πολιτών- ζητούμε να πληροφορηθούμε ποιες συγκεκριμένες δράσεις σκοπεύει να αναλάβει το Συμβούλιο

- για την παρεμπόδιση κατ' αρχήν του βομβαρδισμού του ανυπεράσπιστου αφγανικού πληθυσμού·

- για να επιτύχει, όχι μόνον από το Πακιστάν, αλλά και από τις άλλες όμορες χώρες, το άνοιγμα των συνόρων, ώστε να διευκολυνθεί η διέλευση των αφγανών προσφύγων·

- προκειμένου να παράσχει στις εν λόγω χώρες και τους πρόσφυγες την μέγιστη δυνατή οικονομική, επισιτιστική και ιατρική βοήθεια.

Απάντηση

(14 Φεβρουαρίου 2002)

Ο αξιότιμος κ. βουλευτής θα έχει ασφαλώςπόψη του τα πρόσφατα συμπεράσματα και δηλώσεις του Συμβουλίου σχετικά με την κατάσταση στο Αφγανιστάν και την καταπολέμηση της τρομοκρατίας. Το Ευρωπαϊκό Συμβούλιο, κατά τη σύνοδο της Γάνδης, επιβεβαίωσε ότιποστηρίζει κατηγορηματικά τις στρατιωτικές επιχειρήσεις οι οποίες άρχισαν στις 7 Οκτωβρίου, και οι οποίες είναι νόμιμες σύμφωνα με το Χάρτη των Ηνωμένων Εθνών και την απόφαση 1368 του Συμβουλίου Ασφαλείας των Ηνωμένων Εθνών. Το Συμβούλιο σημείωσε ότι οι στοχοθετημένες αυτές ενέργειες συνάδουν προς το πνεύμα των συμπερασμάτων του έκτακτου Ευρωπαϊκού Συμβουλίου της 21ης Σεπτεμβρίου και ότι οι εταίροι θα εξακολουθήσουν να καταβάλλουν κάθε δυνατή προσπάθεια ώστε να προστατευθεί ο άμαχος πληθυσμός.

Το Ευρωπαϊκό Συμβούλιο επανέλαβε επίσης ότι η ανθρωπιστική βοήθεια προς το Αφγανιστάν και τις όμορες χώρες συνιστά απόλυτη προτεραιότητα της Ευρωπαϊκής Ένωσης. Η Κοινότητα και τα κράτη μέλη θα διαθέσουν μαζί με άλλους δωρητές, κάθε ανθρωπιστική βοήθεια που απαιτείται για να καλυφθούν οι ανάγκες του αφγανικού πληθυσμού και των αφγανών προσφύγων. Από τα τέλη Οκτωβρίου, το συνολικό ποσό της ανθρωπιστικής βοήθειας της ΕΕ προς το Αφγανιστάν για το 2001 ανέρχεται περίπου σε 330 εκατομμύρια ευρώ, πράγμα το οποίο καθιστά την ΕΕ έναν από τους σημαντικότερους δωρητές της περιοχής. (ΕΚ: ECHO άνω των 50 εκατομμ. ευρώ, επισιτιστική βοήθεια 28 εκατομμ. ευρώ, βοήθεια προς τους μετατοπισθέντες 22,5 ευρώ· κράτη μέλη: δεσμεύσεις προς ΜΚΟ καιπηρεσίες του ΟΗΕ περίπου 230 εκατομμ. ευρώ.)

Τέλος, το Ευρωπαϊκό Συμβούλιο δήλωσε ότι η ΕΕ θα εφαρμόσει, από κοινού με τη διεθνή κοινότητα και αφού σχηματισθεί μία σταθερή, νόμιμη και αντιπροσωπευτική κυβέρνηση στο Αφγανιστάν, ένα εκτενές και φιλόδοξο πρόγραμμα πολιτικής και ανθρωπιστικής βοήθειας για την ανασυγκρότηση του Αφγανιστάν με στόχο τη σταθεροποίηση στην περιοχή.